Ministrstvo za notranje zadeve objavlja izbor projekta, št. 430-951/2024 za izvedbo projekta "Oskrba žrtev trgovine z ljudmi – namestitev v varnem prostoru za obdobje 2025 – 2027", objavljenega dne 20. 9. 2024 v Uradnem listu Republike Slovenije št. 81/2024, pod objavo št. Ob-2949/24, in na spletni strani Ministrstva za notranje zadeve.

1. **Ime oziroma naziv in sedež naročnika**

Republika Slovenija, Ministrstvo za notranje zadeve, Štefanova ulica 2, 1501 Ljubljana.

1. **Predmet javnega razpisa**

Predmet javnega razpisa je izvedba projekta "Oskrba žrtev trgovine z ljudmi – namestitev v varnem prostoru za obdobje 2025 - 2027" v Republiki Sloveniji, in sicer nudenje pomoči žrtvam trgovine z ljudmi in žrtvam kaznivih dejanj zlorabe prostitucije pri njihovem telesnem, psihološkem in socialnem okrevanju v obliki namestitve v varni prostor.

1. **Izbor projekta, izbrani prijavitelj ter vrednost izbranega projekta**

Za izvedbo projekta po predmetnem javnem razpisu je izbrana vloga prijavitelja Društvo Ključ – center za boj proti trgovanju z ljudmi, v okvirni triletni vrednosti 135.000,00 EUR.

1. **Vir sredstev, iz katerih se projekt financira:**

Sredstva za izvajanje predmetnega projekta so zagotovljena iz sredstev proračuna RS.